Μηνάς Σταυρακάκης

Ο Μηνάς Σταυρακάκης (1946) είναι Έλληνας πολιτικός.

Βιογραφικό
Γεννήθηκε το 1946 στο Ηράκλειο Κρήτης. Σπούδασε οικονομικά στην Ανώτατη Βιομηχανική Σχολή Πειραιώς (σημερινό Πανεπιστήμιο Πειραιώς) και στο London School of Economics.http://news.in.gr/economy/article/?aid=251495

Υπήρξε ιδρυτικό στέλεχος του ΠΑΣΟΚ και στις κυβερνήσεις του Ανδρέα Παπανδρέου διατέλεσε γενικός διευθυντής του Εθνικού Ιδρύματος Νεότητας, μέλος του Διοικητικού Συμβουλίου της Εθνικής Σχολής Δημόσιας Διοίκησης, ειδικός σύμβουλος στα υπουργεία Παιδείας και Οικονομικών, καθώς και πρόεδρος του Ελληνικού Κέντρου Παραγωγικότητας (ΕΛΚΕΠΑ).http://news.in.gr/economy/article/?aid=251495

Από τις αρχές της δεκαετίας του 1990 ήταν ηγετικό στέλεχος της λεγόμενης «ομάδας των λοχαγών» του ΠΑΣΟΚ, μαζί με τους Δημήτρη Ρέππα, Στέφανο Μανίκα, Χάρη Καστανίδη, Ευάγγελο Μαλέσιο κτλ. οι οποίοι το 1996 διαδραμάτισαν αποφασιστικό ρόλο στην επικράτηση του Κώστα Σημίτη στη μάχη της διαδοχής του Ανδρέα Παπανδρέου.http://www.tovima.gr/politics/article/?aid=152045

Από το 1996 μέχρι το 2000 ήταν βουλευτής Ηρακλείου του ΠΑΣΟΚ, ενώ από το 2000 έως το 2004 γενικός γραμματέας Διεθνών Οικονομικών Σχέσεων στην κυβέρνηση Σημίτη.http://news.in.gr/economy/article/?aid=251495

Παραπομπές

Κατηγορία:Βουλευτές Ηρακλείου
Κατηγορία:Βουλευτές εκλεγμένοι με το ΠΑΣΟΚ